## Zakon o područjima županija, gradova i općina u Republici Hrvatskoj

### NN 86/2006 (28.7.2006.), Zakon o područjima županija, gradova i općina u Republici Hrvatskoj

# HRVATSKI SABOR

**2045**

Na temelju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O PODRUČJIMA ŽUPANIJA, GRADOVA I OPĆINA U REPUBLICI HRVATSKOJ

Proglašavam Zakon o područjima županija, gradova i oopćina u Republici
Hrvatskoj, kojega je Hrvatski sabor donio na sjednici 13. srpnja 2006. godine.

Klasa: 011-01/06-01/41
Urbroj: 71-05-03/1-06-2
Zagreb, 19. srpnja 2006.

Predsjednik
Republike Hrvatske
**Stjepan Mesić**, v. r.

## ZAKON

### O PODRUČJIMA ŽUPANIJA, GRADOVA I OPĆINA U REPUBLICI HRVATSKOJ

I. TEMELJNA ODREDBA

Članak 1.

Ovim se Zakonom utvrđuje područno ustrojstvo Republike Hrvatske te se određuju
područja svih županija, gradova i općina u Republici Hrvatskoj, njihovi nazivi i
sjedišta, način utvrđivanja i promjene granica općina i gradova, postupak koji
prethodi promjeni područnog ustrojstva i druga pitanja od značaja za područno
ustrojstvo jedinica lokalne samouprave, odnosno jedinica područne (regionalne)
samouprave.

II. PODRUČJA ŽUPANIJA, GRADOVA I OPĆINA

Članak 2.

Grad Zagreb, kao glavni grad Republike Hrvatske, posebna je i jedinstvena,
teritorijalna i upravna jedinica, kojoj se ustrojstvo uređuje Zakonom o Gradu
Zagrebu.
Ovim se Zakonom utvrđuje i područje Grada Zagreba, glavnoga grada Republike
Hrvatske.

Članak 3.

Županije na području Republike Hrvatske su:
I. Zagrebačka županija sa sjedištem u Gradu Zagrebu,
II. Krapinsko-zagorska županija sa sjedištem u Krapini,
III. Sisačko-moslavačka županija sa sjedištem u Sisku,
IV. Karlovačka županija sa sjedištem u Karlovcu,
V. Varaždinska županija sa sjedištem u Varaždinu,
VI. Koprivničko-križevačka županija sa sjedištem u Kopriv­nici,
VII. Bjelovarsko-bilogorska županija sa sjedištem u Bjelovaru,
VIII. Primorsko-goranska županija sa sjedištem u Rijeci,
IX. Ličko-senjska županija sa sjedištem u Gospiću,
X. Virovitičko-podravska županija sa sjedištem u Virovitici,
XI. Požeško-slavonska županija sa sjedištem u Požegi,
XII. Brodsko-posavska županija sa sjedištem u Slavonskom Brodu,
XIII. Zadarska županija sa sjedištem u Zadru,
XIV. Osječko-baranjska županija sa sjedištem u Osijeku,
XV. Šibensko-kninska županija sa sjedištem u Šibeniku,
XVI. Vukovarsko-srijemska županija sa sjedištem u Vukovaru,
XVII. Splitsko-dalmatinska županija sa sjedištem u Splitu,
XVIII. Istarska županija sa sjedištem u Pazinu,
XIX. Dubrovačko-neretvanska županija sa sjedištem u Dubrovniku,
XX. Međimurska županija sa sjedištem u Čakovcu.

Članak 4.

I. ZAGREBAČKA ŽUPANIJA

U sastavu Županije su sljedeći gradovi i općine u sastav kojih ulaze sljedeća
naselja:

[TABELA](dodatni/129122.htm)

Članak 5.

II. KRAPINSKO-ZAGORSKA ŽUPANIJA

U sastavu Županije su sljedeći gradovi i općine u sastav kojih ulaze sljedeća
naselja:

[TABELA](dodatni/129123.htm)

Članak 6.

III. SISAČKO-MOSLAVAČKA ŽUPANIJA

U sastavu Županije su sljedeći gradovi i općine u sastav kojih ulaze sljedeća
naselja:

[TABELA](dodatni/129124.htm)

Članak 7.

IV. KARLOVAČKA ŽUPANIJA

U sastavu Županije su sljedeći gradovi i općine u sastav kojih ulaze sljedeća
naselja:

[TABELA](dodatni/129125.htm)

Članak 8.

V. VARAŽDINSKA ŽUPANIJA

U sastavu Županije su sljedeći gradovi i općine u sastav kojih ulaze sljedeća
naselja:

[TABELA](dodatni/129126.htm)

Članak 9.

VI. KOPRIVNIČKO-KRIŽEVAČKA ŽUPANIJA

U sastavu Županije su sljedeći gradovi i općine u sastav kojih ulaze sljedeća
naselja:

[TABELA](dodatni/129127.htm)

Članak 10.

VII. BJELOVARSKO-BILOGORSKA ŽUPANIJA

U sastavu Županije su sljedeći gradovi i općine u sastav kojih ulaze sljedeća
naselja:

[TABELA](dodatni/129128.htm)

Članak 11.

VIII. PRIMORSKO-GORANSKA ŽUPANIJA

U sastavu Županije su sljedeći gradovi i općine u sastav kojih ulaze sljedeća
naselja:

[TABELA](dodatni/129129.htm)

Članak 12.

IX. LIČKO-SENJSKA ŽUPANIJA

U sastavu Županije su sljedeći gradovi i općine u sastav kojih ulaze sljedeća
naselja:

[TABELA](dodatni/129130.htm)

Članak 13.

X. VIROVITIČKO-PODRAVSKA ŽUPANIJA

U sastavu Županije su sljedeći gradovi i općine u sastav kojih ulaze sljedeća
naselja:

[TABELA](dodatni/129131.htm)

Članak 14.

XI. POŽEŠKO-SLAVONSKA ŽUPANIJA

U sastavu Županije su sljedeći gradovi i općine u sastav kojih ulaze sljedeća
naselja:

[TABELA](dodatni/129132.htm)

Članak 15.

XII. BRODSKO-POSAVSKA ŽUPANIJA

U sastavu Županije su sljedeći gradovi i općine u sastav kojih ulaze sljedeća
naselja:

[TABELA](dodatni/129133.htm)

Članak 16.

XIII. ZADARSKA ŽUPANIJA

U sastavu Županije su sljedeći gradovi i općine u sastav kojih ulaze sljedeća
naselja:

[TABELA](dodatni/129134.htm)

Članak 17.

XIV. OSJEČKO-BARANJSKA ŽUPANIJA

U sastavu Županije su sljedeći gradovi i općine u sastav kojih ulaze sljedeća
naselja:

[TABELA](dodatni/129135.htm)

Članak 18.

XV. ŠIBENSKO-KNINSKA ŽUPANIJA

U sastavu Županije su sljedeći gradovi i općine u sastav kojih ulaze sljedeća
naselja:

[TABELA](dodatni/129136.htm)

Članak 19.

XVI. VUKOVARSKO-SRIJEMSKA ŽUPANIJA

U sastavu Županije su sljedeći gradovi i općine u sastav
kojih ulaze sljedeća naselja:

[TABELA](dodatni/129137.htm)

Članak 20.

XVII. SPLITSKO-DALMATINSKA ŽUPANIJA

U sastavu Županije su sljedeći gradovi i općine u sastav kojih ulaze sljedeća
naselja:

[TABELA](dodatni/129138.htm)

Članak 21.

XVIII. ISTARSKA ŽUPANIJA

U sastavu Županije su sljedeći gradovi i općine u sastav kojih ulaze sljedeća
naselja:

[TABELA](dodatni/129139.htm)

Članak 22.

XIX. DUBROVAČKO-NERETVANSKA ŽUPANIJA

U sastavu Županije su sljedeći gradovi i općine u sastav kojih ulaze sljedeća
naselja:

[TABELA](dodatni/129140.htm)

Članak 23.

XX.  MEĐIMURSKA ŽUPANIJA

U sastavu Županije su sljedeći gradovi i općine u sastav kojih ulaze sljedeća
naselja:

[TABELA](dodatni/129141.htm)

Članak 24.

GRAD ZAGREB

[TABELA](dodatni/129142.htm)

III. GRANICE JEDINICA LOKALNE SAMOUPRAVE

Članak 25.

Granice između općina, odnosno gradova predstavljaju u pravilu granice rubnih
katastarskih općina.
Kada se granice rubnih katastarskih općina ne podudaraju s granicama rubnih
naselja, odnosno mjesta koja ulaze u sastav pojedine općine, odnosno grada,
smatra se da granicu predstavlja granica rubnih naselja prikazana u službenoj
evidenciji prostornih jedinica.
U slučaju da granice rubnih katastarskih općina, odnosno naselja, nisu
jednoznačno prikazane u službenim evidencijama prostornih jedinica, susjedne
jedinice lokalne samouprave dogovorno će uskladiti ove granice.

Članak 26.

Jedinice lokalne samouprave mogu sporazumno izmijeniti međusobne granice.
Odluku o promjeni granica jedinice lokalne samouprave iz stavka 1. ovoga članka
donose njihova predstavnička tijela natpolovičnom većinom glasova svih članova
na prijedlog poglavarstva, nakon pribavljenog mišljenja građana s područja na
koje se promjena odnosi, ukoliko se radi o naseljenom području.
Na temelju odluke predstavničkog tijela predsjednici poglavarstava sklapaju
sporazum u kojem se granice opisuju tekstualno. Kartografski prikaz obvezan je
sastavni dio sporazuma. Potpisani sporazum dostavlja se središnjem tijelu
državne uprave nadležnom za poslove lokalne samouprave, Državnoj geodetskoj
upravi i Državnom zavodu za statistiku.

Članak 27.

Ukoliko jedinice lokalne samouprave granice ne usklade sporazumno, odnosno kada
predstavničko tijelo pojedine jedinice lokalne samouprave predloži promjenu
granica iz gospodarskih, prometnih ili drugih razloga, o granicama će odlučiti
Povjerenstvo Vlade Repub­like Hrvatske za granice jedinica lokalne samouprave (u
daljnjem tekstu: Povjerenstvo), po pribavljenom mišljenju građana područja na
koje se promjena odnosi, ukoliko se radi o naseljenom područ­ju.

Članak 28.

Vlada Republike Hrvatske utvrđuje sastav Povjerenstva i imenuje predsjednika,
članove i tajnika Povjerenstva posebnom odlukom.
Povjerenstvo donosi poslovnik o svome radu.

Članak 29.

Protiv odluke Povjerenstva može se izjaviti prigovor Vladi Republike Hrvatske u
roku od 30 dana od dana dostave odluke.

IV. PROMJENE PODRUČJA, PROMJENE SJEDIŠTA I OSNIVANJE NOVIH JEDINICA LOKALNE
SAMOUPRAVE

Članak 30.

Promjenu područne pripadnosti naselja, izdvajanje naselja iz sastava jedne
jedinice lokalne samouprave i pripajanje drugoj jedinici mogu predložiti
predstavnička tijela jedinica, odnosno jedna trećina građana s prebivalištem na
području naselja za koja se predlaže promjena.
Promjenu sjedišta jedinice lokalne samouprave ili osnivanje nove jedinice
lokalne samouprave mogu predložiti predstavnička tijela jedinica, odnosno jedna
trećina građana s prebivalištem na području jedinice, odnosno naselja na koja se
odnosi.

Članak 31.

Predlagatelji svake područne promjene dužni su pribaviti mišljenje građana s
područja na koje se odnosi promjena, te očitovanje županijske skupštine na čijem
se području nalazi jedinica lokalne samouprave na koju se promjena odnosi.

Članak 32.

Svi predlagatelji promjena područnog ustrojstva Republike Hrvatske dužni su
pribaviti prethodnu suglasnost Vlade Republike Hrvatske na predloženu područnu
promjenu.
Vlada Republike Hrvatske izdat će ili uskratiti prethodnu suglasnost ovisno o
procjeni opravdanosti svakoga pojedinog prijedloga te ovisno o usklađenosti
područne promjene s Ustavom Republike Hrvatske, ovim Zakonom i posebnim zakonom
kojim se uređuje lokalna i područna (regionalna) samouprava.

V. PRIJELAZNE I ZAVRŠNE ODREDBE

Članak 33.

Vlada Republike Hrvatske raspisat će izbore za članove predstavničkih tijela
novoustrojenih jedinica lokalne samouprave u roku od 120 dana od dana stupanja
na snagu ovoga Zakona.

Članak 34.

Postojeća predstavnička tijela jedinica lokalne samouprave, odnosno jedinica
područne (regionalne) samouprave kod kojih je došlo do promjena područja,
nastavljaju s radom u dosadašnjem djelokrugu i s dosadašnjom područnom
nadležnosti do konstituiranja novih predstavničkih tijela jedinica lokalne
samouprave, odnosno jedinica područne (regionalne) samouprave.

Članak 35.

Novoustrojene jedinice lokalne samouprave ustrojit će upravna tijela u roku od
30 dana od dana izbora poglavarstva.
Do ustrojavanja upravnih tijela iz stavka 1. ovoga članka i preuzimanja
predmeta, poslove upravnih tijela jedinica lokalne samouprave ustrojenih ovim
Zakonom, kao i upravnih tijela jedinica lokalne samouprave kojima je pripojeno
područje drugih gradova i općina, obavljaju upravna tijela dosadašnjih gradova i
općina.

Članak 36.

Upravna tijela novoustrojenih jedinica područne (regionalne) samouprave, kao i
upravna tijela jedinica lokalne samouprave kojima je pripojen dio područja
drugih gradova i općina preuzet će predmete u radu, kao i arhivirane predmete i
dokumentaciju upravnih tijela gradova i općina koji se odnose na njihovo
područje.
Predmete i dokumentaciju preuzet će povjerenstva za preuzimanje predmeta i
dokumentacije. U povjerenstvo za preuzimanje predmeta i dokumentacije svaka
jedinica lokalne samouprave imenuje po jednog člana, a jednog imenuje župan.

Članak 37.

Jedinice lokalne samouprave kod kojih je došlo do područnih promjena, odnosno
novoustrojene jedinice lokalne samouprave donijet će u roku od šest mjeseci od
konstituiranja novih općina sporazum kojim će izvršiti podjelu imovine te prava
i obveza u skladu s područnim promjenama utvrđenim ovim Zakonom.
Sporazum se dostavlja središnjem tijelu državne uprave nadležnom za poslove
lokalne samouprave u roku od osam dana od dana potpisivanja.
Ako jedinice lokalne samouprave ne postignu sporazum u roku iz stavka 1. ovoga
članka, dužne su u roku od 15 dana od proteka roka obavijestiti Središnje tijelo
državne uprave nadležno za poslove lokalne samouprave.
U slučaju iz stavka 3. ovoga članka, o podjeli imovine, prava i obveza jedinica
lokalne samouprave odlučit će Povjerenstvo Vlade Republike Hrvatske za
rješavanje sporova o pravima općina, gradova i županija.
Vlada Republike Hrvatske utvrđuje sastav Povjerenstva i imenuje predsjednika,
članove i tajnika Povjerenstva posebnom odlukom.
Povjerenstvo donosi poslovnik o svome radu.

Članak 38.

Danom stupanja na snagu ovoga Zakona prestaje važiti Zakon o područjima
županija, gradova i općina u Republici Hrvatskoj (»Narodne novine« br. 10/97.,
124/97., 50/98., 68/98., 22/99., 42/99., 117/99., 128/99., 44/00., 129/00.,
92/01., 79/02., 83/02., 25/03., 107/03. i 175/03.).

Članak 39.

Ovaj Zakon stupa na snagu danom objave u »Narodnim novinama«.

Klasa: 015-02/06-01/04
Zagreb, 13. srpnja 2006.

HRVATSKI SABOR
Predsjednik
Hrvatskoga sabora
**Vladirmi Šeks,** v. r.

Zakon, NN 86/2006-2045
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)